
Projektas Nr. XVP-1032(2)

LIETUVOS RESPUBLIKOS
UŽIMTUMO ĮSTATYMO NR. XII-2470 1, 24, 56, 57 STRAIPSNIŲ IR PRIEDO PAKEITIMO
ĮSTATYMAS

2026 m.	             d. Nr. 
Vilnius

1 straipsnis. 1 straipsnio pakeitimas
Pakeisti 1 straipsnio 2 dalies 3 punktą:
„3) asmenims, kurie nėra Europos Sąjungos piliečiai, kaip nustatyta Sutarties dėl Europos Sąjungos veikimo 20 straipsnio 1 dalyje, ir nėra asmenys, kurie pagal Europos Sąjungos teisės aktus naudojasi laisvo asmenų judėjimo teise (toliau – trečiųjų šalių piliečiai), turintiems leidimą gyventi Lietuvos Respublikoje, trečiųjų šalių piliečiams, kurie turi teisę likti Lietuvos Respublikos teritorijoje Lietuvos Respublikos įstatymo „Dėl užsieniečių teisinės padėties“ 221 straipsnio 1 dalies 5 punkte nurodytu atveju, asmenims, kuriems suteiktas perkeliamojo asmens statusas, ir asmenims, turintiems teisę gauti laikinąją apsaugą, iki sprendimo dėl laikinosios apsaugos suteikimo (nesuteikimo) priėmimo, tačiau ne ilgiau kaip laikinosios apsaugos laikotarpiu;“. 

2 straipsnis. 24 straipsnio pakeitimas
Pakeisti 24 straipsnio 4 dalies 10 punktą ir jį išdėstyti taip:
,,10) pasibaigia bedarbio leidimo gyventi Lietuvos Respublikoje galiojimas, išskyrus Lietuvos Respublikos įstatymo „Dėl užsieniečių teisinės padėties“ 221 straipsnio 1 dalies 5 punkte nurodytus atvejus, kai bedarbis įgyja teisę likti Lietuvos Respublikos teritorijoje;“.

3 straipsnis. 56 straipsnio pakeitimas 
1. Pakeisti 56 straipsnio 1 dalies 2 punktą ir jį išdėstyti taip:
„2) dirba trečiosios šalies pilietis, kuris neturi teisės likti Lietuvos Respublikos teritorijoje, būti ar gyventi ir (arba) dirbti Lietuvos Respublikoje ir (arba) kuris neturi suformuoto galiojančio skaidriai dirbančio asmens identifikavimo kodo, jeigu privalu jį turėti, arba skaidriai dirbančio asmens identifikavimo kode užšifruojamus duomenis, nurodytus Valstybinio socialinio draudimo įstatymo 151 straipsnio 8 dalyje, pagrindžiančių dokumentų (toliau – skaidriai dirbančio asmens identifikavimo kode užšifruojamus duomenis pagrindžiantys dokumentai) tais atvejais, kai skaidriai dirbančio asmens identifikavimo kodas negali būti suformuojamas, arba nustatomos šios dalies 1 punkte nurodytos aplinkybės.“
2. Pakeisti 56 straipsnio 2 dalį ir ją išdėstyti taip:
„2. Darbdavys nelaikomas pažeidusiu šio straipsnio 1 dalies 2 punktą, kai dirba trečiosios šalies pilietis, kuris neturi teisės likti Lietuvos Respublikos teritorijoje, būti ar gyventi ir (arba) dirbti Lietuvos Respublikoje, jeigu įdarbindamas trečiosios šalies pilietį ir visu jo darbo Lietuvos Respublikoje laikotarpiu saugo jo teisę likti Lietuvos Respublikos teritorijoje, būti ar gyventi ir (arba) dirbti Lietuvos Respublikoje patvirtinančių dokumentų kopijas ir pateikia jas Migracijos departamentui prie Lietuvos Respublikos vidaus reikalų ministerijos (toliau – Migracijos departamentas) ar šio įstatymo 55 straipsnyje nurodytai institucijai jų reikalavimu.“
3. Pakeisti 56 straipsnio 3 dalį ir ją išdėstyti taip:
„3. Šio straipsnio 2 dalies nuostatos netaikomos, jeigu darbdavys žinojo, kad dokumentas, suteikiantis teisę likti Lietuvos Respublikos teritorijoje, būti ar gyventi Lietuvos Respublikoje, ir (arba) leidimas dirbti Lietuvos Respublikoje buvo suklastoti.“
4. Pakeisti 56 straipsnio 6 dalį ir ją išdėstyti taip:
„6. Darbdavys, jeigu jis yra subrangovas, arba įmonė, atsiuntusi trečiosios šalies pilietį laikinai dirbti (toliau – siunčiančioji užsienio įmonė), ne vėliau kaip prieš 1 darbo dieną iki trečiosios šalies piliečio darbo Lietuvos Respublikoje pradžios turi raštu informuoti rangovą arba įmonę Lietuvos Respublikoje, į kurią pagal paslaugų teikimo ar darbų atlikimo sutartį atsiųstas trečiosios šalies pilietis, (toliau – priimančioji Lietuvos įmonė) apie trečiosios šalies piliečio darbo Lietuvos Respublikoje pradžią, nurodydami šio trečiosios šalies piliečio vardą, pavardę ir darbo Lietuvos Respublikoje pradžios datą. Rangovas arba priimančioji Lietuvos įmonė, gavę informaciją apie trečiosios šalies piliečio darbo Lietuvos Respublikoje pradžią, turi raštu pareikalauti darbdavio ar siunčiančiosios užsienio įmonės pateikti turimus trečiosios šalies piliečio įdarbinimo dokumentus, suformuotą galiojantį skaidriai dirbančio asmens identifikavimo kodą, kai privalu jį turėti, arba skaidriai dirbančio asmens identifikavimo kode užšifruojamus duomenis pagrindžiančius dokumentus tais atvejais, kai skaidriai dirbančio asmens identifikavimo kodas negali būti suformuojamas, taip pat teisę būti ar gyventi ir (arba) dirbti Lietuvos Respublikoje patvirtinančius dokumentus. Jeigu trečiosios šalies pilietis komandiruojamas laikinai dirbti į Lietuvos Respubliką iš įmonės, kuri nėra Europos Sąjungos ar Europos laisvosios prekybos asociacijos valstybėje narėje įsteigta įmonė, priimančioji Lietuvos įmonė privalo tarpininkauti išduodant komandiruojamam trečiosios šalies piliečiui nacionalinę vizą ir leidimą dirbti. Rangovas arba priimančioji Lietuvos įmonė, negavusi šiame straipsnyje nurodytų dokumentų, neturi teisės leisti trečiosios šalies piliečiui pradėti dirbti Lietuvos Respublikoje.“

4 straipsnis. 57 straipsnio pakeitimas
1. Pakeisti 57 straipsnio 1 dalies 1 punktą ir jį išdėstyti taip:
„1) nepateikia dokumentų, patvirtinančių trečiosios šalies piliečio turimą kvalifikaciją, susijusią su atliktinu darbu, arba trečiosios šalies piliečio turimą ne mažesnę negu 1 metų darbo patirtį per pastaruosius 3 metus, susijusią su atliktinu darbu, kai vertinama trečiosios šalies piliečio kvalifikacija ir darbo patirtis ir darbdavys Lietuvos Respublikos įstatymo „Dėl užsieniečių teisinės padėties“ nustatyta tvarka Migracijos departamentui, nagrinėjančiam trečiosios šalies piliečio prašymą išduoti leidimą laikinai gyventi Lietuvos Respublikoje, teikė informaciją apie trečiosios šalies piliečio turimą kvalifikaciją, susijusią su atliktinu darbu, arba trečiosios šalies piliečio turimą ne mažesnę negu 1 metų darbo patirtį per pastaruosius 3 metus, susijusią su atliktinu darbu;“.
2. Pakeisti 57 straipsnio 1 dalies 2 punktą ir jį išdėstyti taip:
„2) trečiosios šalies piliečio darbo Lietuvos Respublikoje laikotarpiu nesaugo jo teisę likti Lietuvos Respublikos teritorijoje, būti ar gyventi ir (arba) dirbti Lietuvos Respublikoje suteikiančių dokumentų kopijų ir (ar) nepateikia jų Migracijos departamentui ar šio įstatymo 55 straipsnyje nurodytoms institucijoms jų reikalavimu;“. 
3. Pakeisti 57 straipsnio 1 dalies 5 punktą ir jį išdėstyti taip:
„5) nemoka Lietuvos Respublikos įstatymo „Dėl užsieniečių teisinės padėties“ 44 straipsnio 1 dalies 2 punkte, 5 dalyje, 441 straipsnio 1 dalies 1 punkte ar 62 straipsnio 5 dalyje nurodyto dydžio darbo užmokesčio.“

5 straipsnis. Įstatymo priedo pakeitimas
1. Pripažinti netekusiu galios Įstatymo priedo 4 punktą.
2. Papildyti Įstatymo priedą 8 punktu:
„8. 2024 m. balandžio 24 d. Europos Parlamento ir Tarybos direktyva (ES) 2024/1233 dėl vienos prašymų išduoti vieną leidimą trečiųjų valstybių piliečiams gyventi ir dirbti valstybės narės teritorijoje teikimo procedūros ir dėl valstybėje narėje teisėtai gyvenančių trečiųjų valstybių darbuotojų bendrų teisių.“

6 straipsnis. Įstatymo įsigaliojimas 
[bookmark: _GoBack]Šis įstatymas, išskyrus 3 straipsnio 4 dalį ir 4 straipsnio 1 dalį, įsigalioja 2026 m. gegužės 22 d. 

